Aquest tràmit només es pot fer en línia.
A la sol·licitud s'ha d'adjuntar:
Una declaració responsable amb el contingut següent (segons el model de l'Annex 2 de les bases de la convocatòria ):
a) El compliment dels requisits establerts en la corresponent convocatòria dels Premis ADR Justícia.
b) El compliment dels requisits i les incompatibilitats establertes a l'article 13 de la Llei 38/2003, de 17 de novembre, general de subvencions, i el compromís de complir les obligacions que especifica l'article 14 de la mateixa llei.
c) Si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
d) El compliment de la normativa sobre propietat intel·lectual.
e) Una declaració conforme la tesi o treball no ha estat publicat, ni es troba en procés d'edició, no hi ha cap compromís d'edició.
f) El compromís de facilitar tota la informació que sigui requerida per la Intervenció de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Adhesió al Codi Ètic que figura a l'annex 1 de les Bases, en compliment de l'article 55.2 de la Llei 19/2014, del 29 de desembre, de transparència, accés a la informació púbica i bon govern.
Addicionalment s'ha d'adjuntar la documentació següent:
b) Un escrit de presentació de la tesi doctoral o del treball de recerca que inclogui una síntesi dels seus objectius i una valoració de les aportacions principals (300 paraules, en suport electrònic).
d) Un certificat de la universitat o centre docent corresponent on consti la data de presentació i la qualificació de la tesi o el treball de recerca.
e) Si el treball l'han fet diversos autors, és necessari un document en què es reflecteixi la conformitat de tots a presentar-lo.
Per emplenar correctament el formulari heu de disposar del programari Adobe Reader (versió 9.1 o superior)
Consulteu com configurar l'Adobe Reader
L'incompliment dels requisits no esmenables o del termini de presentació de sol·licituds comporta la inadmissió de la sol·licitud.
D'altra banda, la manca de presentació de qualsevol dels documents necessaris, la manca d'esmena dels requisits esmenables en un termini de 10 dies hàbils o la presentació d'un escrit de desistiment de la persona sol·licitant comporten el desistiment de la sol·licitud.
Prèviament a la concessió del premi, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
Podeu fer el seguiment del tràmit, consultar-ne els canvis d'estat i actualitzar les vostres dades personals des de la pàgina següent:
El termini màxim que té l'Administració per dictar la resolució d'atorgament dels Premis ADR Justícia és de 6 mesos comptats des de l'endemà de la finalització del termini de presentació de sol·licituds i, en qualsevol cas, s'ha de dictar abans de la finalització de l'exercici 2019.
Transcorregut aquest termini sense que s'hagi dictat i notificat una resolució expressa, les persones sol·licitants poden entendre desestimades les seves sol·licituds per silenci administratiu.
El director general de Dret i d'Entitats Jurídiques és l'òrgan instructor del procediment i la consellera de Justícia és l'òrgan resolutori.
La resolució es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i la pàgina web de mediació ( http://justicia.gencat.cat/ca/ambits/mediacio/ ).
Contra la resolució, les persones interessades poden interposar un recurs potestatiu de reposició davant el conseller de Justícia, en el termini d'un mes a comptar des de l'endemà de la seva publicació al DOGC, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, des de l'endemà de la seva publicació al DOGC; o bé qualsevol altre recurs que considerin procedent.
El pagament dels premis corresponents a la modalitat A s'efectua mitjançant una transferència bancària al compte corrent que la persona sol·licitant hagi indicat.
Així mateix, la Direcció General de Dret i d'Entitats Jurídiques pot sol·licitar a les persones premiades que facin una exposició pública de presentació de la recerca, iniciativa o pràctica o sobre algun aspecte concret del seu estudi.